जयपुर/ भिवाड़ी। भिवाड़ी के H-32 इंडस्ट्रीयल एरिया में एक अवैध फैक्ट्री पकड़ी गई है, जहां नशीली ड्रग्स बनाई जा रही थीं। यहां करीब 65 किलो कैटामाइन पकड़ी गई है जो रेव पार्टीज में नशे के लिए इस्तेमाल होती है। इसकी कीमत बाजार में सवा दो करोड़ से भी ज्यादा है। न्यू ईयर रेव पार्टीज के मद्देनजर इस ड्रग को यहां बनाया जा रहा था।
दिल्ली की पार्टियों के लिए बनाई जा रही थी नशीली दवाएं...
ड्रग डिपार्टमेंट दिल्ली और जयपुर की संयुक्त कार्रवाई में इस अवैध फैक्ट्री का खुलासा हुआ है। यह फैक्ट्री महज 4 महीने से यहां चल रही है। ओपन एरिया में टीन शेड वगैरह डालकर इस फैक्ट्री को ऑपरेट किया जा रहा था। फैक्ट्री के मालिक विकास कुमार और चार कर्मचारियों को अरेस्ट किया गया। पूछताछ में पता चला कि कर्मचारियों को इस ड्रग के बारे में कोई जानकारी नहीं । ऐसे में इन्हें छोड़ दिया गया। विकास कुमार से पूछताछ चल रही है।
दिल्ली-एनसीआर में कैटामाइन की डिमांड :
न्यू ईयर पार्टीज में दिल्ली और एनसीआर के कई होटल्स में रेव पार्टी के लिए कैटामाइन की भारी मांग रहती है। ऐसे में इस फैक्ट्री के जरिए इस मांग की आपूर्ति की तैयारी थी। ड्रग डिपार्टमेंट को इसकी भनक लगते ही यह कार्रवाई की गई। यहां से मशीनें और भारी मात्रा में केमिकल्स बरामद हुए हैं।
सभी फोटो : अंकुर अवस्थी
अगली स्लाइड में जानिए इससे पहले भी इस क्षेत्र में पकड़ी गई है कैटामाइन
hin_Deva hin_Deva hin_Deva bho_Deva hin_Deva bho_Deva hin_Deva